— 166 — 
est se submirent de tout le procès, discore, et de- 
mande que les dits procureurs pour les causes dites 
avoient ensemble en l’ordonnance et advis de honnete 
et sage Willame Boullenguel procureur général de la 
Conté du Boullenois et de Guérard Miquelawe pro- 
cureur et conseiller en la Conté du roy nostre sire a 
Monstroel, estans le dit Willame Boullenguel prins et 
esleu de la partie du maistre, et le dit Guerard prins 
et esleu de le partie du procureur de le dite demiselle 
promettant pour une chacune des dites parties de 
estre et comparoir au dit lieu de Boullongne du joedy 
prochain, lors après ensieuvant en xv jours a peril et 
ad paine de 40 sols parisis pour les despens et avec 
ce promisrent et furent convenus loyallement et de 
bonne foy de tenir tout ce que par le dessus Willame 
Boullenguel et Guérard Miquelawe seroit dict, ap- 
pointiet et ordonné sur et ad paine de 6 livres parisis 
à apliquer moictié a mon dit seigneur le duc de Berry, 
et l’aultre partie à celle qui le dict tenroit, et pour ce 
ne demouroit mie que le dict en appointemens ne se 
teinst et ad ce tenir parvenir et accomplir ont les dites 
parties obligies, submis et hypothequiet, c'est à savoir 
le procureur de la dite demiselle tous les biens et he- 
ritages de elle et ses hoirs présens et à venir, et le 
procureur de le dite maison et hostellerie tous les 
biens et temporel apartenant a le dite maison, 
en tesmoings de ce nous bailli et franz homes des 
dits nommes avons mis nos seaulx a ces présentes 
lettres de submission qui furent faites, données et 
presentées le dit derrain jour du mois d'octobre et an 
dessus dit ! 
